CELEX: 51995PC0132
Language: da
Date: 1995-04-26
Title: Udkast til RÅDETS DIREKTIV om ændring af direktiv 70/524/EØF om tilsætningsstoffer til foderstoffer

KOMMISSIONEN FOR DE EUROPÆISKE FÆLLESSKABER
*****
it  ir
                                  Bruxelles, den 26.04.1995
                                  KOM(95) 132 endelig udg.
                          Udkast til
                    RÅDETS DIREKTIV
             om ændring af direktiv 70/524/EØF
             om tilsætningsstoffer til foderstoffer
                 (forelagt af Kommissionen)
 ---pagebreak---                                   BEGRUNDELSE
1. Anvendelsen af tilsætningsstoffer til foderstoffer har i Fællesskabet siden den 23.
   november 1970 været reguleret ved Rådets direktiv 70/524/EØF1. Lige siden har
   kun de stoffer, der er tilladt i henhold til ovennævnte direktiv, måttet anvendes
   i foderstoffer. Der findes to typer tilladelser, som er afhængige af den sikkerhed,
   som tilsætningsstoffet frembyder. Bilag I indeholder en fortegnelse over de
   tilsætningsstoffer, der har opfyldt alle kravene i direktivet, og som derfor må
   anvendes frit i hele Fællesskabet; bilag II omfatter tilsætningsstoffer, der ikke er
   færdigundersøgt, men som dog frembyder tilstrækkelig sikkerhed med hensyn til
   uskadelighed til, at medlemsstaterne har mulighed for at tillade dem på prøve på
   nationalt plan i en periode, der siden den 3. december 1986 har været begrænset
   til fem år.
   Som på andre områder, hvor fællesskabslovgivningen er nøje knyttet til den
   stadige videnskabelige og tekniske udvikling, har Rådet betroet Kommissionen det
   hverv at foretage de nødvendige ændringer i bilagene til direktivet. I den
   forbindelse anvendes proceduren med Den Stående Foderstofkomité.
   Kommissionen, der er interesseret i at få alle nødvendige videnskabelige
   garantier, nedsatte den 2. september 1976 Den Videnskabelige Komité for Foder2,
   som den hører om ethvert udkast til foranstaltninger, der kan få indflydelse på
   dyresundheden og dermed på menneskets sundhed. Ved udarbejdelsen af disse
   udkast lægges der stor vægt på Den Videnskabelige Komités udtalelser.
    EFT nr. L 270 af 14.12.1970, s. 1.
    Afgørelse 76/791/EØF - EFT nr. L 279 af 9.10.1976, s. 35.
                                       <£
 ---pagebreak---   Den 28. marts 1995 fik Den Stående Foderstofkomité forelagt et udkast om i hele
  Fællesskabet at tillade anvendelsen af AVOPARCIN i foder til malkekøer:
          Dette tilsætningsstof har siden notifikationen af direktiv 90/206/EØF af
          9. april 19903 figureret i bilag II til direktiv 70/524/EØF; som følge heraf
          har det i flere år været tilladt i de fleste medlemsstater på grund af dets
          gavnlige indvirkning på mælkeproduktionen.
          Det er nødvendigt at træffe afgørelse om, hvorvidt der skal gives tilladelse
          til anvendelse i hele Fællesskabet, idet fristen på fem år for gyldigheden
          af de nationale tilladelser udløber den 10. april 1995.
          Den Videnskabelige Komité for Foder har efter at har foretaget en
          grundig undersøgelse af det foreliggende materiale og anmodet om
          yderligere undersøgelser afgivet positiv udtalelse om dette tilsætningsstof4.
  Afstemningen i Den Stående Komité resulterede i, at der ikke blev afgivet
  udtalelse:
          56 "for"
          24 "imod"
             7 "stemmer ikke".
3
  EFT nr. L 106 af 26.4.1990, s. 30.
4
          Udtalelse af 25. marts 1994, konsolideret den 29. september 1994; skal offentliggøres
          i 10. serie af rapporter fra Den Videnskabelige Komité for Foder.
           Supplerende udtalelse fra Den Videnskabelige Komité den 24. marts 1995.
 ---pagebreak--- 3. Da Den Stående Foderstofkomité ikke har afgivet udtalelse, påhviler det Rådet
   at træffe beslutning om, hvorvidt de af Kommissionen foreslåede foranstaltninger
   er berettigede.
4. Dette forslag har ingen finansielle indvirkninger på De Europæiske Fællesskabers
   budget.
                                      v
 ---pagebreak---                                    RÅDETS DIREKTIV
                                             af
                           om ændring af direktiv 70/524/EØF
                           om tilsætningsstoffer til foderstoffer
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 70/524/EØF af 23. november 1970 om
tilsætningsstoffer til foderstoffer1, senest ændret ved akten vedrørende Østrigs,
Finlands og Sveriges tiltrædelse, særlig artikel 7,
under henvisning til forslag fra Kommissionen, og
ud fra følgende betragtninger:
Ifølge direktiv 70/524/EØF skal indholdet af bilagene til stadighed tilpasses til den
videnskabelige og tekniske udvikling; bilagene blev kodificeret ved Kommissionens
direktiv 91/248/EØF2
en ny anvendelse af antibiotikummet "Avoparcin" er blevet grundigt gennemprøvet i
flere medlemsstater; på grundlag af erfaringerne og de udførte undersøgelser ser det
ud til, at denne nye anvendelse kan tillades i hele Fællesskabet;
Den Videnskabelige Komité for Foder har afgivet udtalelse om denne nye anvendelse
af avoparcin;
i mangel af udtalelse fra Den Stående Foderstofkomité har Kommissionen ikke kunnet
vedtage de påtænkte bestemmelser på området efter proceduren i direktivets artikel
23-
 1
        EFT nr. L 270 af 14.12.1970, s. 1.
2
        EFT nr. L 124 af 18.5.1991, s. 1.
                                            S~
 ---pagebreak--- UDSTEDT FØLGENDE DIREKTIV:
                                        Artikel 1
Bilag I til direktiv 70/524/EØF ændres som anført i bilaget til nærværende direktiv.
                                        Artikel 2
1.      Medlemsstaterne sætter de nødvendige love og administrative bestemmelser i
        kraft for at efterkomme bilaget til dette direktiv senest den 1. juli 1995. De
        underretter straks Kommissionen herom.
        Når medlemsstaterne vedtager disse love og administrative bestemmelser, skal
        de indeholde en henvisning til dette direktiv, eller de skal ved offentliggørelsen
        ledsages af en sådan henvisning. De nærmere regler for denne henvisning
        fastsættes af medlemsstaterne.
2.      Medlemsstaterne meddeler Kommissionen teksten til de vigtigste nationale
        retsforskrifter, som de udsteder på det område, der er omfattet af dette
        direktiv.
                                         Artikel 3
Dette direktiv træder i kraft på tredjedagen efter offentliggørelsen i De Europæiske
Fællesskabers Tidende.
                                         Artikel 4
Dette direktiv er rettet til medlemsstaterne.
Udfærdiget i Bruxelles, den                                 På Kommissionens vegne
                                          <f
 ---pagebreak---                                                                    BILAG
  I bilag I til direktiv 70/524/EØF, i del A "Antibiotika", suppleres teksten til nr. E 715 "Avoparcin" som følger:
    EF-nummer          Tilsætnings- Kemisk         Dyreart eller     Maksimums-        Mindste     Største  Bestemmelser i
                       stof         betegnelse,    dyrekategori           alder         indhold    indhold  øvrigt
                                    beskrivelse
                                                                                       mg/kg af fuldfoderet
                                                   Malkekøer                               4          10    T brugsanvisningen
                                                                                                            anføres:
                                                                                                             "Dosis af avoparcin
X
                                                                                                            i den daglige
                                                                                                            fodermængde bør
                                                                                                            - ikke overstige
                                                                                                              150 mg
                                                                                                            - ikke være mindre
                                                                                                              end 50 mg"
 ---pagebreak---                                                                     ISSN 0254-1459
                                              KOM(95) 132 endelig udg.
                                    DOKUMENTER
DA                                                                             03
                                   Katalognnminer : CB-C0-95-141-DA-C
                                                               ISBN 92-77-87656-5
Kontoret for De Europæiske Fællesskabers Offîcielle Publikationer
L-2985 Luxembourg
                                   §